Pallase tudengid tegid Sõbra maja kõrvale seinamaalingu „LEGO20“
#000000
Kõrgem Kunstikool Pallas dekoreeris Salme Kulmari juhitud vabaaine „Tänavakunst kui universaalne salakeel“ raames Tartus legendaarse Sõbra maja hoovis oleva tellistest seina. Aadressil Aleksandri 13 Tartu Päästekomando kõrval asuvas aiakeses oli varasemalt spontaanse graffitiga kaetud kuuri tagumine külg, millele uue ilme andsid kursusel osalenud Pallase tudengid.
#000001
Kuigi kavandada said kõik kursusel osalejad, siis meediadisaini osakonna esimese kursuse tudengi Helen Marie Välja kavand valiti koos tudengitega just selleks, mis lõpuks ka seinale maaliti. Salme sõnul vastas Heleni kavand ülesandes antud kriteeriumitele, milleks olid rangem optilise kunsti geomeetria vs orgaanilisem pool, värvigamma, teostuse jaoks töö osadeks jaotamine, ning võimalus kõigil mingi osa kujundada.
#000003
Nõnda said ka teised soovijad oma osa seinast teha just nii nagu neile meeldis. Eemalt paistab teos ühtse tervikuna, aga lähedalt vaadates avaneb omamoodi kihistus, anonüümne galerii kollaste ringide sees. See lisab ühisloomele müstilisust ning ühtlasi peegeldab kursusel osalenud tudengite loomingulist käekirja.
#000005
Salme Kulmar on alates 2014. aastast tegelenud tänavakunsti tuuride läbiviimisega ning alates 2018. aastast korraldab väikelinnadele suunatud tänavakunstifestivali Rural Urban Art. Seekordse maalingu alla läinud silikaattellistest sein jäi silma juba 2015. aastal ja lihtsalt ootas oma võimalust. Alates märtsist juhib Salme Pallases täienduskoolitusi. Ka nende raames on plaanis mitmeid tuure Tartu linna parimate seinamaalingute juurde ja tutvustada seda aina populaarsemaks muutuvamat kunstiharu.
#000006
Tänavakunst kui universaalne salakeel kursusest võtsid osa ja seinamaali teostasid:
#000008